stanford-oval/wikipedia huggingface dataset:
גלעד גפני
ביוגרפיה

גפני למד בבית הספר לאמנויות בתל אביב קמפוס אריסון, הוא בוגר מחזור י"ג.
בשנת 1996 שיחק בתפקיד ראשי לצד משה איבגי בסרט "גול עצמי" גילם את ירון, על תפקידו בסרט זכה בפרס הוקרה. באותה השנה שיחק בתפקיד ראשי בקלטת הילדים "פיץ העכבר" גילם את פיץ העכבר ואת גל. בנוסף באותה השנה שיחק בסרט "בחר בי" בתפקיד מיכאל.
בשנת 1997 השתתף בתוכנית הטלוויזיה "שערורייה" ששודרה בטלוויזיה החינוכית. בנוסף באותה השנה התארח עם ילדים בבית ספרו בתוכנית  "הבקבוק" שהנחה עמוס שוב ושודרה בערוץ הילדים.
בשנת 1998 השתתף בעונה הראשונה של סדרת הטלוויזיה "20 פלוס" ששודרה בטלוויזיה החינוכית, גילם את יונתן.
בשנת 1999 גילם את ניר בסדרת הטלוויזיה "סיפורי גן החיות".
כיום גפני עוסק כעורך דין.
הערות שוליים

1 2  בית הספר לאמנויות - קמפוס אריסון, בית הספר לאמנויות - קמפוס אריסון - "בחר בי", באתר פייסבוק, ‏23 באוקטובר 2018
1 2   פיץ העכבר - עם עודד מנשה (קלטת מלאה) 1996, סרטון בערוץ "Dinostalgic 90'", באתר יוטיוב (אורך: 55:25)
↑  בית הספר לאמנויות - קמפוס אריסון - הבקבוק, באתר בית הספר לאמנויות - קמפוס אריסון, ‏14 באפריל 2020
↑  S. Horowitz & Co | Gilad Gafni | עו"ד גלעד גפני | ש.הורוביץ, באתר S.Horowitz&Co. (באנגלית אמריקאית)
ריק ג'ייקובס

| --- | --- |

 לידה:  1956 (בן 69 בערך) ניו רושל, מדינת ניו יורק
 מדינה:  ארצות הברית 
 השכלה:  היברו יוניון קולג' - המכון היהודי לדת  היברו יוניון קולג' 
 מקום פעילות:  ארצות הברית
 השתייכות:  יהדות רפורמית
 בן או בת זוג:  Susan Freedman 
 
הרב ראובן יעקב "ריק" ג'ייקובס (אנגלית: Richard "Rick" J. Jacobs, "ריצ'רד ג'יי. ג'ייקובס"; נולד ב-1956) הוא נשיא האיחוד ליהדות רפורמית בצפון אמריקה.
ביוגרפיה > תחילת דרכו

ריק ג'ייקובס נולד בניו רושל שבמדינת ניו יורק. כשהיה בן עשר עברו הוריו לטסטין שבמטרופולין לוס אנג'לס, קליפורניה, כחלק מהגל שיצא משכונות המהגרים בחוף המזרחי. הם פתחו עסק לממכר רהיטים והצטרפו לבית-הכנסת הרפורמי המקומי, "בית שלום." הוא למד מדע המדינה באוניברסיטת קליפורניה בסנטה ברברה והחליט לבלות שנה אקדמית באוניברסיטה העברית, בה החל להתעניין בקריירה רבנית אחרי שלמד קורס במחשבת ישראל עם דוד הרטמן והתגורר חודש וחצי בקיבוץ דתי בצפון ישראל. כששב לאמריקה, נרשם ללימודים בהיברו יוניון קולג'. במקביל, החל להתעניין במחול מודרני עוד בסנטה ברברה (ג'ייקובס הוא בגובה 1.93 מטר), והוא רקדן וכוריאוגרף חצי-מקצועי.
ביוגרפיה > פעילות כרב

בתור סטודנט, התמחה כמשנה-לרב בבית-הכנסת בסקרסדייל, מחוז וסטצ'סטר. הוא נסמך ב-1982 והתמנה לעמוד בראש קהילת ברוקלין הייטס. זמן קצר לאחר שנכנס לתפקיד, היה מהראשונים בניו יורק לפתוח מעון לחסרי בית בבית-כנסת. כמו כן, השתתף עם מנהיגי דת אחרים ביוזמה להקים דיור לעניים. ב-1991 פרש קודמו בסקרסדייל והוא נקרא להחליפו. הוא נותר בקהילתו החדשה במשך עשרים שנה, ותחת הנהגתו היא גדלה בחצי, ל-1,200 משפחות לעומת פחות מ-800 ערב הגעתו. ג'ייקובס, שהצהיר כי הוויי בית-הכנסת שעמם אותו כילד, עמד על הצורך להפוך אותו למזמין ומושך לזוגות צעירים ולנוער. בין היתר רכש בניין חדש שנבנה לפי תקנים סביבתיים מחמירים, שנבנה מחומרים ממוחזרים ועם נר תמיד סולארי. הצלחתו הפכה אותו, לדברי סטיבן מ. כהן, ל"רב הקהילה המכובד ביותר" בזרם.
הוא תמך במגמת האימוץ-מחדש של מרכיבים מסורתיים שקודמה על ידי הנשיא הרב אריק יופה. בין היתר, סקרסדייל קיבלה תחתיו את סידור "שערי תפילה" (שיצא לאור עוד ב-1976) שהכיל יותר עברית וברכות שנמחקו על ידי הרפורמים בעבר. לצד פעילותו כרב קהילה, מילא מגוון תפקידים באיחוד ליהדות רפורמית: הוא ישב בחבר הנאמנים, בוועד הפועל של התאחדות הרבנים, בוועדה לסדרי תפילה וגם בוועד המנהל של האיגוד העולמי ליהדות מתקדמת. בנוסף, הרבה לעסוק בענייני השעה: הוא נטל חלק במסע יחסי הציבור לסיום הסכסוך בדארפור ונשא את התפילה שפתחה את עצרת המחאה בת 50,000 האיש שהתכנסה בוושינגטון ב-2006. כמו כן, לאחר רעידת האדמה בהאיטי (2010), טס לאי וגייס תרומות לסיוע.
ב-22 במרץ 2011, לאחר שיופה הודיע על פרישה, נבחר הרב ג'ייקובס להחליפו כנשיא האיחוד, המונה קרוב ל-900 קהילות עם כ-880,000 חברים בוגרים רשומים בארצות הברית וקנדה, ומייצג עוד מאות אלפי אוהדים (הגוף אומד את כלל המזדהים עמו ב-2.2 מיליון בהתבסס על סקרים). בניגוד לשני קודמיו, יופה ואלכסנדר שינדלר, שצמחו מהבירוקרטיה הארגונית, הוא נבחר בשל ניסיונו בניהול קהילה. הוא נכנס למשרה ב-12 ביוני, ובכינוס הדו-שנתי של האיחוד בדצמבר הודיע שעליהם להתמקד בשינוי בהתנהלות היום-יומית של הציבור ובחיזוק הקשר של הדור הצעיר. ב-2014 ספג ביקורת כשהצהיר: "אני עודני שומע אנשים מדברים על נישואי תערובת כאילו זו מחלה... יהודים שמתחתנים עם יהודים הם ברכה, יצירת דרכים לבני-זוג יהודים ולא-יהודים לחיות חיים יהודיים הן גם ברכה, האתגר הקדוש של דורינו." הנאום גונה[דרושה הבהרה] כיותר מאשר סובלנות בפועל לאחוזי נישואי התערובת הגבוהים, אלא גם עידוד וקבלה בלתי-מסויגת.
הוא נשוי לסוזן פרידמן ואב לשני בנים ובת.
הערות שוליים

↑  Dana Evan Kaplan, The New Reform Judaism: Challenges and Reflections, University of Nebraska Press, 2013. עמ' 96.
צביקה בורנשטיין

| --- | --- |

 לידה:  1970 (בן 55 בערך) פתח תקווה, ישראל 
 מדינה:  ישראל, ארצות הברית 
 עיסוק:  מפיק  במאי  כותב
 מקום לימודים:  בית הספר לאמנויות על שם טיש 
 פרסים והוקרה:  Crumbs Winner: Miami Film Festival
 פרופיל ב-IMDb
 
צביקה סטיב בורנשטיין (נולד ב-1970) הוא במאי, מפיק, מחזאי ומלחין יהודי-אמריקאי שזכה במספר פרסי במה שונים.
ביוגרפיה

נולד בפתח תקווה ובילדותו עבר עם משפחתו להריסבורג, פנסילבניה בארצות הברית. הוא למד בישיבה אוניברסיטה YU, ובשנת 1991 סיים בהצלחה את לימודי אומנויות הבמה בקולג' NYU TICSH, והחל עבודתו בתחום הבימוי והתרבות באמריקה.
קריירה

לאחר סיום לימודי התיכון, בורנשטיין הקים והיה חלק מחמישיית ה-Hamsa Boys, להקה אשר זכתה להצלחה בקרב קהילות יהודיות בארצות הברית, בה הוא הופיע והלחין חלק מהשירים כגון Tnu Li, Show me your Love, Chasdey Hashem ועוד.
כשסיים את לימודיו באוניברסיטה, בתום ימיה של הלהקה, החל בורנשטיין לעבוד בתחום הבידור והבימוי וכתב וביים מחזות במה מקוריים:
2000 - אמריקן קולאז' (York Theater, NYC) אוף ברודוויי
2004 - דיבוק Actor's Temple) NYC) אוף ברודוויי.
2006 - גריז, תור ברודוויי
2007 - West Side Story, תור ברודוויי
2008 - Footloose, תור ברודוויי
2010 - Golden Tulip, אוף ברודוויי
2010 - Hamlet, אוף ברודוויי
2011 - Hairspray, אוף ברודוויי
2012 - כשרון ה-101 (Midtown Theater, NYC),
2014 - השורד האחרון
(Venetian, Las Vegas)
2014 - ביים תור ברודוויי
Fiddler on the Roof
2014 - ליפא מגיע לברודוויי
(Town Hall- Broadway)
2017 - ביים תור ברודוויי משפחת אדמס
2018 - ביים והפיק מחזמר יוסף וזכה בפרסים
יצירתו המקורית האחרונה עטורת הפרסים של צביקה היא יוסף המחזמר, 2018 (מחזמר הטוב של השנה)
פרס נוסף שזכה הוא פרס Crumbs Winner: Miami Film Festival
נוסף על כך, בורנשטיין הפיק הופעות וסרטים עם כוכבים יהודיים בברודוויי, מדיסון סקוור גארדן, לאס ווגאס, ערוץ הטלוויזיה של Warner Brotheres, ותוכנית לערוץ PBS עם דודו פישר שהייתה מעומדת לפרס אמי בקטגוריית ספיישלים.
קריירה > יצירות נוספות כבמאי

2016 - Assimilation
2018 - Kdei Lehodot
2019 - Dovid My Friend
2019 - Flying High
2019 - Hakol Mishamayim
2019 - Drive It
2020 - Festival of Lights
2020 - Yesh Simcha
2020 - From the Depth
2020 - Kol Hakavod
2021 - Itzik Kisei Hamelech.
קריירה > יצירותיו כמפיק

2015 - Hava Nagila
2016 - WeR1
2016 - Hashem Melech 2.0
2018 - Kdei Lehodot
2019 - My Friend
2019 - Flying High
2020 - Festival of Lights
2020 - Yesh Simcha
2020 - From the Depths
2020 - Kol Hakavod
2020 - Mothaland Bounce
2021 - Kisei Hamelech
2022 - Shabus
2022 - Its all about Love.
קריירה > יצירותיו ככותב

2012 - A Mothers Dream
2012 - (Hang Up the Phone (Short
2014 - The Reveal
2014 - Open Up
2016 - Hashem Melech 2.0
2018 - Kdei Lehodot
2019 - Yesh Kan
2019 - Hakol Mishamayim
2019 - Drive It
Crumbs Winner: Miami Film Festival.
קריירה > עבודות כוריאוגרפיה

2012 - Mizrach
2012 - Hang Up the Phone
2014 - The Reveal
2015 - Hava Nagila
2016 - WeR1
2016 - Hashem Melech 2.0.
חיים אישיים

בורנשטיין מתגורר כיום בניו יורק. נשוי לפרומי ואב לחמישה.
הערות שוליים

↑  ענהאל שמואלי, ‏דודו מספר לאמריקה: ירושלים אחת ואשה שניה, באתר ‏מאקו‏, 1 ביוני 2017
↑  דודו פישר לא רק שר, הוא בדרך לשטיח האדום | TMI, באתר https://tmi.maariv.co.il
You Lost Me

You Lost Me (בעברית: אתה איבדת אותי) הוא סינגל שהוקלט על ידי הזמרת-יוצרת האמריקאית כריסטינה אגילרה, מתוך אלבום האולפן השישי שלה, Bionic. השיר יצא לאור ב-27 ביוני 2010, על ידי חברת התקליטים תקליטי RCA, כסינגל השלישי מתוך האלבום.
השיר הגיע למקום הראשון במצעד שירי הדאנס קלאב.
רקע וכתיבה

השיר נכתב על ידי כריסטינה אגילרה, סיה וסמואל דיקסון והופק על ידי סיה וסמואל דיקסון גם כן. בנוסף ל-"You Lost Me", כתבה הזמרת-יוצרת האוסטרלית סיה, עבור אגילרה גם את השירים "All I Need", "I Am", "Stronger Than Ever", ו-"Blank Page".
פרק זמן לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-24 מיליון השמעות.
וידאו קליפ

הווידאו קליפ של ל-"You Lost Me" בוים על ידי אנתוני מנדלר, שידוע בזכות עבודתו עם אמנים כמו שאקירה, ריהאנה, לנה דל ריי וג'ניפר לופז. בנוסף לכך, חשפה אגילרה באחד מהראיונות כי במהלך הקליפ, היה שימוש בלמעלה מ-90 קילו של פחם. הקליפ פורסם בערוץ ה-Vevo שלה.
נכון לינואר 2022, מונה הצפיות של הקליפ עומד על למעלה מ-95 מיליון צפיות.
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |   ‏‏‏  מצעדים ודירוגים (2010)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 20 |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד השירים העכשוויים למבוגרים | 28 |  |
|  ברזיל | טופ 100 ברזיל | 1 |  |
|  הולנד | מצעד 40 הסינגלים ההולנדיים | - |  |
|  הולנד | מצעד 100 הסינגלים ההולנדיים | 91 |  |
|  הממלכה המאוחדת | מצעד הסינגלים הבריטי | 153 |  |
|  ולוניה | אולטראטופ 40 | 19 |  |
|  טאיוואן | ג'י-מיוזיק | 16 |  |
|  סלובקיה | ČNS IFPI | 78 |  |
|   ‏‏‏  מצעדי סוף שנה (2010)> מדינה |   ‏‏‏  מצעדי סוף שנה (2010)> מצעד |   ‏‏‏  מצעדי סוף שנה (2010)> מיקום שיא |   ‏‏‏  מצעדי סוף שנה (2010)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 23 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 27 ביוני 2010 | רדיו להיטים עכשוויים | תקליטי RCA |  |
| בלגיה | 2 ביולי 2010 | רמיקס דיגיטלי | תקליטי RCA |  |
| איטליה | 2 ביולי 2010 | רמיקס דיגיטלי | תקליטי RCA |  |
| הולנד | 2 ביולי 2010 | רמיקס דיגיטלי | תקליטי RCA |  |
| פינלנד | 5 ביולי 2010 | רמיקס דיגיטלי | תקליטי RCA |  |
| נורווגיה | 5 ביולי 2010 | רמיקס דיגיטלי | תקליטי RCA |  |
| קנדה | 6 ביולי 2010 | רמיקס דיגיטלי | תקליטי RCA |  |
| ספרד | 6 ביולי 2010 | רמיקס דיגיטלי | תקליטי RCA |  |
| ארצות הברית | 6 ביולי 2010 | רמיקס דיגיטלי | תקליטי RCA |  |
| אוסטריה | 9 ביולי 2010 | רמיקס דיגיטלי | תקליטי RCA |  |
| גרמניה | 9 ביולי 2010 | רמיקס דיגיטלי | תקליטי RCA |  |
| עולם | 30 ביולי 2010 | מיני-אלבום דיגיטלי | תקליטי RCA |  |
| שווייץ | 20 באוגוסט 2010 | רמיקס דיגיטלי | תקליטי RCA |  |
| גרמניה | 3 בספטמבר 2010 | תקליטור | סוני מיוזיק אנטרטיינמנט |  |
| הממלכה המאוחדת | 17 באוקטובר 2010 | מיני-אלבום דיגיטלי | תקליטי RCA |  |
בריאת אדם וחוה

בריאת האדם היא חלק מסיפורי הבריאה המקראיים המופיעים בפרשת בראשית. לפי סיפור הבריאה שנכתב בפרק א' של ספר בראשית, האדם נברא כזכר ונקבה בעלי צלם אלוהים בתום היום השישי לבריאה. לפי סיפור הבריאה שנכתב בפרק ב', האל יצר ראשית את האדם מעפר, ולאחר מכן חיפש לו "עזר כנגדו" ולשם כך יצר באותה צורה את בעלי החיים, עד שלבסוף יצר את האישה מצלעו של האדם.
במקרא

השם חוה מופיע לראשונה בספר בראשית, פרק ג', פסוק כ"א, שם מוסבר כי הוא מלשון "חי", כיוון שהייתה "אם כל חי". מקור שמו של אדם אינו מפורש במקרא עצמו, אך על פי חז"ל הוא נקרא על שם האדמה ממנה נברא.
על פי הכתוב בפרק א, אדם וחוה נבראו יחדיו ביום השישי, לאחר שברא אלוהים את כל שאר העולם, הטבע ובעלי החיים,והם מיועדים לשלוט על שאר בעלי החיים:
וַיֹּאמֶר אֱלֹהִים: נַעֲשֶׂה אָדָם בְּצַלְמֵנוּ כִּדְמוּתֵנוּ, וְיִרְדּוּ בִדְגַת הַיָּם וּבְעוֹף הַשָּׁמַיִם וּבַבְּהֵמָה וּבְכָל הָאָרֶץ וּבְכָל הָרֶמֶשׂ הָרֹמֵשׂ עַל הָאָרֶץ. וַיִּבְרָא אֱלֹהִים אֶת הָאָדָם בְּצַלְמוֹ, בְּצֶלֶם אֱלֹהִים בָּרָא אֹתוֹ, זָכָר וּנְקֵבָה בָּרָא אֹתָם.
על פי הכתוב בפרק ב, ה'-אלוהים יצר את האדם ראשון, ”עָפָר מִן הָאֲדָמָה”, כדי שיעבוד את האדמה וישמור על גן העדן. לאחר מכן, כדי להפיג את בדידותו של האדם, יצר מן האדמה את כל בעלי החיים, אך ”וּלְאָדָם לֹא מָצָא עֵזֶר כְּנֶגְדּוֹ”. לבסוף יצר ה'-אלוהים את האישה מצלעו של האדם:
וַיַּפֵּל ה' אֱלֹהִים תַּרְדֵּמָה עַל הָאָדָם וַיִּישָׁן, וַיִּקַּח אַחַת מִצַּלְעֹתָיו וַיִּסְגֹּר בָּשָׂר תַּחְתֶּנָּה. וַיִּבֶן ה' אֱלֹהִים אֶת הַצֵּלָע אֲשֶׁר לָקַח מִן הָאָדָם לְאִשָּׁה, וַיְבִאֶהָ אֶל הָאָדָם. וַיֹּאמֶר הָאָדָם: זֹאת הַפַּעַם עֶצֶם מֵעֲצָמַי וּבָשָׂר מִבְּשָׂרִי, לְזֹאת יִקָּרֵא אִשָּׁה, כִּי מֵאִישׁ לֻקְחָה זֹּאת. עַל כֵּן יַעֲזָב אִישׁ אֶת אָבִיו וְאֶת אִמּוֹ, וְדָבַק בְּאִשְׁתּוֹ וְהָיוּ לְבָשָׂר אֶחָד.
פרשנויות

בריאתם של אדם וחוה מתוארת פעמיים, פעם אחת בפרק א', לפיה בעלי החיים נבראו לפני האדם והאישה, ובאופן שונה בפרק ב', בו בעלי החיים נוצרים לאחר האדם, אך לפני האישה. חוקרי מקרא גורסים לרוב כי מדובר בשני סיפורים נפרדים, אשר נכתבו בתקופות שונות על ידי גורמים שונים. מאידך, הפרשנים המסורתיים גרסו שמדובר בשני חלקים של סיפור הרמוני. הרד"ק כתב שמה שנכתב בבראשית, ב', י"ט "וַיִּצֶר" באות י' אחת (לעומת ה'וַיִּיצֶר' של האדם בבראשית, ב', ז'), הוא מפני שה-י' של שורש יצ"ר חסרה, והוא בלשון עבר רחוק. בהתאם לגישה זו, מספר פרשנים כתבו שיצירת בעלי החיים נשנתה בפרק ב', הממוקד באדם, בשביל להנגידה ליצירתו (המוזכרת בפסוק ז') בה הוא מוקדם לאדמה, וכן אינו רק 'נפש חיה' כאמור בחיות ובעופות, אלא ה' נפח באפיו 'נִשְׁמַת חַיִּים'. ואילו הרד"צ הופמן ציטט את מדרש בראשית רבה לפיו הכוונה אינה לבריאה אלא לכיבוש, מלשון מצור. ושבדומה לכך הרש"ר הירש ביאר שהכוונה לאיסוף בעלי החיים כדי להביאם אל האדם. האברבנאל השווה זאת גם ל"יוצר" המוזכר בספר זכריה, פרק י"א, פסוק י"ג.
על פי המסופר בפרק א' נברא האדם זכר ונקבה, ”וַיִּבְרָא אֱלֹהִים אֶת הָאָדָם בְּצַלְמוֹ בְּצֶלֶם אֱלֹהִים בָּרָא אֹתוֹ זָכָר וּנְקֵבָה בָּרָא אֹתָם” (בראשית א כז) אולם לא מצוין באיזו צורה, ואם בגוף אחד או בשני גופים. בפרק ב', מתואר בפרוטרוט פיצול הנקבה מהזכר, על בסיס אחת מצלעותיו. חכמי התלמוד פירשו צלע זו כפאה (צד), כמשמעות המילה בשאר הופעותיה במקרא. אולם הם נחלקו בשאלת היחס בין אדם לחוה, וניסו ליישב את התיאורים השונים במקרא. דעה אחת נוקטת שאדם וחוה נבראו "שני פרצופין בגוף אחד", כלומר גוף אחד שמצדו האחד זכר ומצדו השני נקבה, ולאחר מכן הפרידם אלוהים לשני גופים. רעיון בעל מאפיינים מסוימים דומים מופיע בדברי אחד המשתתפים בדיאלוג "המשתה" של הפילוסוף היווני אפלטון.  דעה שנייה נוקטת שחוה נבראה מזנבו של האדם.
על פי המדרש פרקי דרבי אליעזר, חוה נוצרה מצלע ממש, והפעם הראשונה בה בוצעה הרדמה לצורך מניעת כאב, הייתה בעת היווצרה של חוה מגופו של אדם הראשון.
חס הקדוש ברוך הוא על האדם שלא להכאיבו, והפיל עליו שנת תרדימה, וישן לו, ולקח עצם מצלעותיו ובשר מלבו ועשאה עזר והעמידו כנגדו, והקיצו, וראה אותה שהיא עומדת כנגדיו, ואמר: זהו האשה, עצם מעצמי ובשר מבשרי שנאמר ויאמר האדם זאת הפעם עצם מעצמי ובשר מבשרי וכו'
שני הסיפורים המקבילים של בריאת האדם מהווים בסיס למסה שהפכה לחיבור מרכזי בהגות היהודית האקזיסטנציאלית: "איש האמונה הבודד" של הרב יוסף דב סולובייצ'יק.
יש חוקרים הרואים בדעות השונות מחלוקת ביחס בין הגבר לאישה, האם הגבר הוא העיקר והאישה טפלה לו, או שמא הם שווים וסימטריים.
בריאת אדם וחוה באמנות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סיפור בריאת העולם, ובכלל זה סיפור בריאת אדם וחוה, הוא סיפור ויזואלי, המופיע פעמים רבות בציורי התנ"ך. בדומה ליתר ציורי התנ"ך, במשך מאות שנים עסקו בנושא זה ציירים נוצרים, ויהודים נמנעו מלצייר את התנ"ך. ציור בריאת האדם מעמיד בפני הצייר היהודי אתגר מיוחד, בהתאם לתפיסת היהדות השוללת את הדמיית האל לבעל גוף או צורת גוף. בציורים הנוצריים, לעומת זאת, מופיע בורא עולם בדמות אדם זקן. כך, למשל, בציורו הנודע של מיכלאנג'לו "בריאת האדם" בתקרת הקפלה הסיסטינית. קדם לציור זה תבליט נחושת של אנדראה פיזאנו בדלתות הדרומיות של הבפטיסטריום של פירנצה, משנת 1336, שגם בו מופיע האל בדמות אדם.
תבליט נחושת מאת אנדראה פיזאנו בדלתות הדרומיות של הבפטיסטריום של פירנצה, 1336
הכרוניקה של נירנברג, 1493
ציורו של מיכלאנג'לו "בריאת האדם" בתקרת הקפלה הסיסטינית, המחצית הראשונה של המאה ה-16
בריאת האדם, ויליאם בלייק, 1795
ראו גם

נסירה
הערות שוליים

↑  פירוש הרד"ק
↑  פירוש הרד"צ הופמן
↑  לצור, דהיינו לרכז למקום אחד, כמו באוצר.
↑  המשתה, עימוד סטפנוס 189- 193, בתרגום י.ליבס 111- 116
↑  בבלי ברכות, סא, א
↑  פרק י"א.
↑  בצלם אלוהים או בצלע האדם? מעמד האישה במחשבת המקרא לאור סיפורי הבריאה, שרה יפת אתר מקרא נט
| ספר בראשית |
| --- | --- | --- |
| פרשת בראשית | בריאת העולם • תוהו ובוהו • רקיע • המים העליונים • בריאת אדם וחוה • אדם וחוה • פרייה ורבייה • גן עדן • נחש הקדמוני • חטא עץ הדעת • קללת האדם והאשה • עץ החיים • קין והבל • שירת למך • מעשה בני האלוהים |  |
| פרשת נח | תיבת נח • המבול • ברית הקשת • שבע מצוות בני נח • שכרות נח • תולדות בני נח • מגדל בבל |  |
| פרשת לך לך | מסע אברהם לארץ כנען • ירידת אברהם למצרים • פרידת אברהם ולוט • מלחמת ארבעת המלכים את החמישה • מלכי-צדק • ברית בין הבתרים • בריחת הגר ולידת ישמעאל • ברית המילה |  |
| פרשת וירא | ביקור המלאכים באוהל אברהם • מהפכת סדום ועמורה • לוט ובנותיו • ירידת אברהם לגרר • גירוש הגר וישמעאל • ברית אברהם ואבימלך • עקדת יצחק |  |
| פרשת חיי שרה | רכישת מערת המכפלה • מציאת אישה ליצחק • נישואי אברהם וקטורה • תולדות ישמעאל |  |
| פרשת תולדות | לידת יעקב ועשו • מכירת הבכורה • ירידת יצחק לגרר • הריב על הבארות • ברית יצחק ואבימלך • גנבת הברכות • בריחת יעקב מעשו |  |
| פרשת ויצא | חלום יעקב • נישואי יעקב עם רחל ולאה • לידת בני יעקב • מעשה הדודאים • בריחת יעקב מלבן • ברית יעקב ולבן |  |
| פרשת וישלח | מפגש יעקב ועשו • מאבק יעקב והמלאך • מעשה שכם ודינה • מעשה שמעון ולוי • קיום הנדר בבית אל • מות רחל וקבורתה • מעשה ראובן ובלהה • פרשת שמונת מלכי אדום |  |
| פרשת וישב | מכירת יוסף • מעשה יהודה ותמר • לידת פרץ וזרח • יוסף ואשת פוטיפר • חלומות שר המשקים ושר האופים |  |
| פרשת מקץ | חלומות פרעה • ירידת אחי יוסף למצרים |  |
| פרשת ויגש | התוודעות יוסף לאחיו • ירידת יעקב למצרים • מכירת ארץ מצרים לפרעה |  |
| פרשת ויחי | שבועת יוסף ליעקב • ברכת אפרים ומנשה • ברכת יעקב לבניו • מות יעקב וקבורתו |  |
| דמויות מרכזיות | אדם וחוה • קין והבל • נח • אברהם ושרה • לוט • הגר וישמעאל • יצחק ורבקה • עשו • יעקב רחל ולאה • בלהה וזלפה • ראובן • שמעון • לוי • יהודה • תמר • יששכר • זבולון • דן • נפתלי • גד • אשר • יוסף • בנימין |  |
ספר בראשית • ספר שמות • ספר ויקרא • ספר במדבר • ספר דברים
משמר לאומי

משמר לאומי הוא כוח צבאי למחצה שתפקידו לספק מענה לאירועים פנימיים המאיימים על ביטחון הנפש והרכוש.
המשמר הלאומי הראשון הוקם בצרפת במהלך המהפכה הצרפתית על ידי קבוצת חיילים שערקו מצבא ממלכת צרפת. בישראל קיים המשמר הלאומי הישראלי, אשר הוקם ביוני 2022.
באמריקה > בארצות הברית

לשכת המשמר הלאומי של ארצות הברית הוקמה לראשונה על פי חוק המיליציה מ-1903. עד 1947 פעל כוח המשמר הלאומי כחלק מלשכת המשמר הלאומי שגייס אנשי מיליציה אזרחיים.
במתכונתו הנוכחית הוקם המשמר הלאומי על בסיס כוחות מילואים ב-1947 והפעלתו הוגדרה בחוק בשנת 1952. כיום קיימים בארצות הברית 53 ארגוני משמר לאומי מדינתיים ובנוסף משמר לאומי פדרלי במחוז קולומביה. כל אחד מהארגונים כפוף למושל המקומי כמו גם לנשיא ארצות הברית.
לאחר פיגועי 11 בספטמבר המשמר הלאומי הפך לכוח מילואים שחייליו מגויסים למאבק בטרור ורבים מחיילי המשמר אף השתתפו במבצעי לוחמה באפגניסטן, בעיראק ובפקיסטן.
באמריקה > במקסיקו

המשמר הלאומי של מקסיקו היא ז'נדרמריה מקסיקנית עם סמכויות משטרה לאומיות. המשמר הוקם בשנת 2019 כדי לפתור את המשבר הביטחוני המתמשך של מקסיקו, בעקבות המלחמה בסמים.
באירופה > ברוסיה

ב-5 באפריל 2016 נפגש נשיא רוסיה ולדימיר פוטין עם ויקטור זולוטוב, מפקד כוחות הפנים של משרד הפנים הרוסי, והודיע על פירוק הכוחות והפיכתם למשמר הלאומי של רוסיה, תוך הוצאת צו נשיאותי רשמי המורה על כך.
המשמר עוסק במגוון תפקידים לרבות לוחמה בטרור, בפשע מאורגן, שמירה על הסדר הציבורי, לוחמה בסחר לא חוקי בנשק, פיזור הפגנות ואבטחת מתקנים ממשלתיים רגישים. חיילי המשמר מצוידים בנשק קל עד בינוני ובמגוון אמצעים לפיזור הפגנות ובעת הצורך מעניק גיבוי למשטרת רוסיה ולכוחות החילוץ והצלה של המשרד למצבי חירום.
באירופה > בצרפת

המשמר הלאומי הישן נוסד בשנת 1789, בזמן המהפכה הצרפתית, תחת פיקודו של המרקיז דה לה פאייט. לאורך השנים המשמר היה בעל אופי מהפכני, מה שהביא לפירוקו ב-1871. בשנת 2016 יזם נשיא צרפת פרנסואה הולנד את הקמת המשמר הלאומי מחדש, כתגובה לפיגועי נובמבר 2015 בפריז.
באירופה > באוקראינה

המשמר הלאומי של אוקראינה הוקם לראשונה ב-4 בנובמבר 1991 מכוח החוק "אודות המשמר הלאומי של אוקראינה" שהסמיך את הגוף החדש להגן על ריבונותה ושלמותה הטריטוריאלית של אוקראינה והגנת הסדר החוקתי ומאבק בפשעים חמורים ופעולות נגד אזרחי המדינה.
ב-11 בינואר 2000 הוחלט על פירוקו.
בעקבות משבר אוקראינה, נשיא המדינה הזמני אולכסנדר טורצ'ינוב יזם במרץ 2014 את הקמתו מחדש של המשמר.
באירופה > בגאורגיה

המשמר הלאומי הגאורגי הוא חיל בצבא גאורגיה בעל מעמד של אגף במשרד ההגנה של גאורגיה. על המשמר הלאומי מוטלת האחריות לאיומים חיצוניים, אי סדר אזרחי וטיפול בנושא אסונות-טבע. כמו כן אחראי המשמר הלאומי על ניוד המילואים בעת הצורך.
באירופה > ביוון

המשמר הוקם לראשונה ב-1843 בידי אותון, מלך יוון, כיחידה שנועדה להגן על העורף היווני במקרה של מלחמה.
ב-1948, בשל פרוץ מלחמת האזרחים היוונית, בוטלה היחידה והוחלפה בידי יחידות עצמאיות למחצה. גדודי ההגנה היו עצמאיים מדי, ונודעו בעמדה הפוליטית המובהקת שלהם, המזוהה עם הימין הקיצוני. אי לכך, ב-1982 הורה אנדראס פפנדראו על פירוקם של גדודים אלו, ועל הקמה מחודשת של המשמר הלאומי.
בישראל

במאי 2022 הגיש מפכ"ל המשטרה לראש ממשלת ישראל נפתלי בנט את מסקנות עבודת המטה, שנעשתה לצורך הפקת לקחים מכשלי מבצע שומר החומות. בעקבות המסקנות הוחלט על הקמת משמר לאומי ישראלי. המשמר יורכב מ-20 פלוגות הלחימה הקיימות במשמר הגבול, אליהן יתווספו 26 פלוגות לחימה, 8 מהן כבר בהליך הקמה. אליהם יצטרפו כעשרת אלפים מתנדבים, שמונת אלפים כבר מגויסים, וכן תוקם פלוגת חו"ד[דרושה הבהרה] אשר מורכב מלוחמי מילואים שיחזיקו ציוד בביתם, בכדי שיהיו זמינים להקפצה לאירוע ביטחוני באופן מיידי.
ראו גם

הג"א
הערות שוליים

↑  גופים ייעודיים להתמודדות עם הפרות סדר – סקירה משווה, מרכז המחקר והמידע של הכנסת
| --- | --- |
בקרת זהויות :  NLI: 987007292704405171  BnF: cb12049667c (data)  LCCN: sh00006809
יפעת סולל

| --- | --- |

 לידה:  1 באפריל 1972 (בת 52) 
 מדינה:  ישראל 
 השכלה:  אוניברסיטת רייכמן  אוניברסיטת תל אביב  אוניברסיטת חיפה 
 מעסיק:  אופק (קואופרטיב) 
 מפלגה:  מרצ 
 
יפעת סולל (נולדה ב-1 באפריל 1972) היא דוקטור למשפטים, פעילה חברתית ופוליטית ישראלית. עומדת בראש ברית הקואופרטיבים בישראל לצדק חברתי, כלכלי וסביבתי וחברת הוועד המנהל של אגודת האשראי אופק ומשמשת כסמנכ"ל ויועצת משפטית של חדו"ש - לחופש דת ושוויון.
ביוגרפיה

בשנים 1990–1992 שירתה בצה"ל כרכזת נוער בחבל לכיש ובבית שמש.
ב-1998 סיימה סולל תואר ראשון במשפטים במרכז הבינתחומי הרצליה. היא התמחתה במרכז לפלורליזם יהודי ובמקביל השלימה את לימודיה לתואר שני במשפטים, עם התמחות בחברה ופוליטיקה, באוניברסיטת תל אביב. בשנת 1999 הוסמכה כעורכת דין, ובשנת 2024 קיבלה תואר דוקטור במשפטים מאוניברסיטת חיפה.
ביוגרפיה > קואופרטיבים

סולל עוסקת בתחום הקואופרציה הן מהצד המעשי והן מהצד המחקרי.
היא עומדת בראש ברית הקואופרטיבים לצדק חברתי, כלכלי וסביבתי, ארגון גג של קואופרטיבים שקמו ברובם מאז המחאה החברתית שמעודד את הרעיון הקואופרטיבי בישראל. במסגרת זו היא ליוותה את הקמתם של עשרות התארגנויות קואופרטיביות בתחומים שונים.
סולל היא ממייסדות אגודת האשראי אופק שהוקם בשביל להפעיל בנק קואופרטיבי וחברת הוועד המנהל שלו.  במסגרת זו לקחה חלק בקידום הליך החקיקה של חוק הפיקוח על שירותים פיננסיים, בעיקר בפרק שעניינו אגודות פיקדון ואשראי ובכלל בקידום תיקוני חקיקה, שיאפשרו הקמת מוסדות פיננסיים קואופרטיבים בישראל. "אופק" עומדת להיות האגודה הראשונה שתקבל רישיון להפעלת אגודת פיקדון ואשראי, בהתאם לחוק החדש.
במקביל יפעת סולל עוסקת במחקר בתחום. עבודת הדוקטורט שלה בפקולטה למשפטים באוניברסיטת חיפה, בהנחיית פרופ' גד ברזילי עוסקת בנושא בנושא "קואופרטיבים, תחרות וזכויות צרכנים ועובדים: האם המודל הקואופרטיבי מחייב רה- קונספטואליזציה של דיני התחרות?".
ביוגרפיה > פעילות משפטית

סולל משמשת או שימשה כיועצת משפטית במגוון עמותות וארגונים לשינוי חברתי:
יועצת משפטית של עמותת כן לזקן, העוסקת בהגנה על זכויות בני גיל הזהב, ובמסגרת תפקידה זה הייתה ממובילי המאבק למען הגדלת הקצבאות לניצולי השואה.
הובילה את המאבק להסדרתה של קבורה אזרחית בישראל, כיועצת המשפטית של עמותת מנוחה נכונה, ארגון הגג של העמותות לקבורה אזרחית בישראל.
מנהלת היחידה לזכויות הפרט בעמותת טבקה, הנותנת סיוע משפטי ליוצאי אתיופיה, ובמסגרת זו הובילה את המאבק המשפטי נגד סילוק תלמידים מעדת יהדות אתיופיה מבתי הספר באור יהודה.
מנהלת המחלקה המשפטית בעמותת ידיד, המפעילה מרכזי סיוע משפטי לאזרחים ביישובי הפריפריה.
יועצת משפטית ברשות להגנת הצרכן.
יועצת משפטית של עמותת נח, התאחדות הארגונים למען בעלי חיים.
סמנכ"לית ויועצת משפטית בעמותת חדו"ש – לחופש דת ושוויון.
ביוגרפיה > פעילות פוליטית

עו"ד סולל מכהנת כחברת הנהלת מרצ ושימשה מטעמה כחברת הנהגת הסתדרות העובדים הכללית החדשה.  יו"ר הפורום למאבק בכיבוש של מרצ.
לקראת הבחירות לכנסת ה-17 שובצה במקום ה-21 ברשימת מרצ. לקראת הבחירות לכנסת התשע עשרה הוצבה סולל במקום התשיעי ברשימת מרצ לכנסת.
סולל משמשת נציגת פורום הארגונים לביטול חוק ההסדרים.
ב-2021 הדליקה סולל משואה בטקס המשואות האלטרנטיבי של תנועת יש גבול כפעילה פוליטית, חברתית וקואופרטיבית.